11. ΑΠΟΦΑΣΙΣ ΥΠΟΥΡΓΟΥ ΕΡΓΑΣΙΑΣ Αριθ. 46619/1.477 της 14/20 Ιουλ. 1961 (ΦΕΚ Β΄ 246) Περί υπαγωγής εις την ασφάλισιν του ΙΚΑ των αυτοτελώς εργαζομένων τεχνιτών λατόμων (ειδικευμένων λιθοξόων). Έχοντες υπ’ όψει: α)Τας διατάξεις της παρ. 3 του άρθρ. 2 του Α.Ν. 1846/1951, ως ετροποποιήθη και συνεπληρώθη μεταγενεστέρως. β)Τας διατάξεις του δια της υπ’ αριθ. 28899/Ι.297/60 αποφάσεως ημών εγκριθέντος Κανονισμού «περί τρόπου ασφαλίσεως εις το ΙΚΑ των αυτοτελώς εργαζομένων και ενίων κατηγοριών προσώπων εκ των παρεχόντων εργασίαν προς μη σταθερόν εργοδότην ή προς πλείονας εργοδότας και γ)Την από 23.5.61 απόφασιν του Διοικητικού Συμβουλίου του Ιδρύματος Κοινωνικών Ασφαλίσεων, υποβληθείσαν ημίν δια της υπ’ αριθ. 496β/Φ.Α.Α./22.6.61 αναφοράς του Ιδρύματος, αποφασίζομεν: Την συμφώνως προς την από 23.5.61 απόφασιν του Διοικητικού Συμβουλίου του Ιδρύματος Κοινωνικών Ασφαλίσεων υπαγωγήν εις την ασφάλισιν του Ιδρύματος δι’ άπαντας τους κλάδους ταύτης κατά τας διατάξεις του Κανονισμού «περί τρόπου ασφαλίσεως εις το ΙΚΑ των αυτοτελώς εργαζομένων και ενίων κατηγοριών προσώπων εκ των παρεχόντων εργασίαν προς μη σταθερόν εργοδότην ή προς πλείονας εργοδότας» των πληρούντων τας οικείας προϋποθέσεις τεχνιτών λατόμων (ειδικευμένων λιθοξόων). 